蔡茂春

蔡茂春（），字元卿，號三洲，順天府三河縣民籍，福建福州府閩縣人，明朝官员，嘉靖己未會元，官至歸德府知府。

 生平 
嘉靖三十一年（1552年）壬子科順天府鄉試第二十名舉人。嘉靖三十八年（1559年）會試第一名，殿試登第二甲第四名進士。累官兵部車駕司署員外郎、南京礼部精膳司郎中，隆慶四年（1570年）八月以归家八月不赴任，被弹劾閑住。官至歸德府知府。大計罷歸。

 家族 
曾祖蔡振；祖父蔡進；父蔡義，曾任所吏目。母林氏。具庆下。弟華春、芳春、藩春。

佚事
《萬曆野獲編》載，編修趙祖鵬居京師，倚仗姻親陸炳，權勢甚熾。本欲招攬狀元丁士美為婿，遭拒。蔡茂春喪偶，羨慕趙家勢力，竟主動託人，得以入贅。此事深為士林不齒。不久，陸炳死，趙家亦中落。蔡茂春由部郎外謫，官歸德府知府，不久罷歸，抑鬱而死《萬曆野獲編·卷二十六》：臠婿 榜下臠婿，古已有之。至元時貴戚家，遂以成俗。故有《琵琶記》牛丞相招婿事，亦譏當時風向也。至國朝則少見。如程篁墩學士之婿於李文達，則未第時事，而識者猶議之。嘉靖中，翰林編修趙祖鵬者號太衝，浙之東陽人，居京師，有女嫁緹帥陸武惠（炳）為繼室，倚陸聲勢張甚，富貴擅一時，然為士林所不齒。趙幼女甫笄，才而豔，值己未春榜後狀元丁文恪（士美）喪偶，趙欲以女字之，丁堅拒不從，趙大不堪。適會元蔡茂春室人亦亡，慕趙光焰，托媒為道地，趙喜甚，蔡遂委禽為贅婿，一時清議沸然，咸重丁而薄蔡。未幾陸武惠歿，趙以大計外遷，尋被訐下獄論死，赦出，家頓落。蔡亦從郎署外謫，屢躓宦途，僅得至歸德知府，又中計典罷歸，不振而死。蓋始終坐贅趙一事也。趙氏以盛年嫠居，貧悴困苦，聞今尚存。予入都時過其門，見有一貞婦扁在委巷中，諦視之，則趙氏居也。。

蔡茂春任部郎时，得到大学士郭朴賞識。郭璞想推薦其任督學，谁知蔡茂春一心求財，要求任郡守。郭朴大為失望清《玉剑尊闻・识鉴》。

参考文献

Category:明朝會元
Category:明朝归德府知府
Category:明朝壽州同知
Category:南京礼部郎中
Category:三河县人
M
Category:明朝兵部主事